### Resume

Forslag til [adresse] 2022 har i henhold til byrådets beslutning den 1. december 2021, pkt. 240, været i offentlig høring i perioden fra den 15. december 2021 til den 31. januar 2022. Der er i høringsperioden ikke modtaget høringssvar. Høringen har derfor ikke givet anledning til ændringer i forslag til [adresse] 2022. Forvaltningen forelægger på den baggrund Vejle Kommunes Jordregulativ 2022 til endelig godkendelse.

### Sagsfremstilling

Baggrund
Som følge af affaldsaktørbekendtgørelsen, BEK nr. 2097 af 14/12/2020 er [adresse] for jord fra 2012 (i dag benævnes det jordregulativ) blevet opdateret i form af forslag til [adresse] 2022. Byrådet godkendte forslag til [adresse] 2022 den 1. december 2021, pkt. 240, med offentlig høring i fem uger fra perioden den 3. december 2021 til den 7. januar 2022.

Høring
Forslag til [adresse] 2022 har været i fem + 1,5 ugers offentligt høring på [adresse] hjemmeside i perioden den 15. december 2021 til den 31. januar 2022. Det var en forskydning i forhold til den oprindelig tidsplan for høringsperioden på fem uger, som var fra den 3. december 2021 til den 7. januar 2022. Forvaltningen valgte endvidere, at forlænge høringsperioden med ca. 1,5 uge, da en teknisk fejl med høringssvarmail blev opdaget ca. 1,5 uge inde i høringsperioden. Vejle Kommune har ikke modtaget høringssvar af andre veje eller modtaget klager over den tekniske fejl. Der er ikke indkommet høringssvar i høringsperioden. Høringen har derfor ikke givet anledning til ændringer i forslag til [adresse] 2022.

### Sagens videre forløb

Sagen skal behandles af Økonomiudvalget og byrådet.

### Klima og resiliensvurdering

beskriver [adresse] til en hver tid opdateret viden om jordforureningen i kommunen, og det beskriver borgeres og virksomhederes forpligtelser i forbindelse med flytning af jord. Regulativets primære funktion er at sikre, at jordforurening ikke spredes. Derudover har det til formål at angive retningslinjer for jordhåndtering samt sikre, at den gældende lovgivning overholdes.

### Historik

Teknik- og Miljødirektøren indstiller, 7. marts 2022, pkt. 51:

at udvalget overfor Økonomiudvalg og byrådet anbefaler, at [adresse] 2022 godkendes endeligt.

Beslutning fra Klima, Natur- og Miljøudvalget, 7. marts 2022, pkt. 51:

Anbefalet.

Beslutning fra Økonomiudvalget, 21. marts 2022, pkt. 70:

Anbefales.

Fraværende: André Olsen

### Beslutning

Godkendt.